2007ರ ಸೆಪ್ಟೆಂಬರ್‌‌ 5ರಂದು, "ದಿ ಮೈಂಡ್‌ ಆಫ್‌ ಮ್ಯಾನ್ಸನ್‌‌" ಎಂಬ ಧ್ವನಿಮುದ್ರಿತ ಆವೃತ್ತಿಯನ್ನು MSNBC ವಾಹಿನಿಯು ಬಿತ್ತರಿಸಿತು; ಇದು ಕ್ಯಾಲಿಫೋರ್ನಿಯಾದ ಸ್ಯಾನ್‌ ಕ್ವೆಂಟಿನ್‌ ಸಂಸ್ಥಾನ‌ ಸೆರೆಮನೆಯಲ್ಲಿ 1987ರಲ್ಲಿ ನಡೆಸಲಾದ ಸಂದರ್ಶನವೊಂದರ ಒಂದು ಸಂಪೂರ್ಣ ಆವೃತ್ತಿಯಾಗಿತ್ತು. "ವಿಮುಕ್ತಗೊಳಿಸಿದ, ತಪ್ಪೊಪ್ಪಿಕೊಳ್ಳದ, ಮತ್ತು ಶಿಸ್ತಿಗೆ ಬಗ್ಗದ" ಮ್ಯಾನ್ಸನ್‌‌ನ ವ್ಯಕ್ತಿತ್ವದ ಈ ತುಣುಕು "ತೀರಾ ನಂಬಲಾಗದ" ಸ್ವರೂಪದ್ದು ಎಂದು ಪರಿಗಣಿಸಲ್ಪಟ್ಟಿತು; ಇದರ ತೀವ್ರತೆ ಎಷ್ಟಿತ್ತೆಂದರೆ, ಯಾವ ಕಾರ್ಯಕ್ರಮಕ್ಕಾಗಿ ಅದನ್ನು ಧ್ವನಿಮುದ್ರಿಸಲಾಗಿತ್ತೋ "ದಿ ಟುಡೆ ಷೋ" ಎಂಬ ಆ ಕಾರ್ಯಕ್ರಮದಲ್ಲಿ ಕೇವಲ ಏಳು ನಿಮಿಷಗಳವರೆಗೆ ಮಾತ್ರವೇ ಮೂಲತಃ ಅದನ್ನು ಪ್ರಸಾರಮಾಡಲಾಗಿತ್ತು.

ಡಿಸ್ಕವರಿ ವಾಹಿನಿ‌‌ಯ "ಮೋಸ್ಟ್‌ ಇವಿಲ್‌‌" ಕಾರ್ಯಕ್ರಮದ 2008ರ ಜನವರಿಯ ಒಂದು ವಿಭಾಗದಲ್ಲಿ ಬಾರ್ಬರಾ ಹಾಯ್ಟ್‌‌ ಮಾತನಾಡುತ್ತಾ, ಮ್ಯಾನ್ಸನ್‌‌ನ ವಿಚಾರಣೆಯ ಸಂದರ್ಭದಲ್ಲಿ ಕೇವಲ ಸಾಕ್ಷಿ ಒದಗಿಸುವುದನ್ನು ತಪ್ಪಿಸುವ ಸಲುವಾಗಿಯೇ ತಾನು ರುಥ್‌‌ ಆನ್‌‌ ಮೂರ್‌ಹೌಸ್‌‌ ಜೊತೆಗೂಡಿ ಹವಾಯಿಗೆ ತೆರಳಿದೆ ಎಂಬ ಅಭಿಪ್ರಾಯವು ದೋಷಯುತವಾಗಿದೆ ಎಂದು ತಿಳಿಸಿದಳು. ಸಮುದಾಯದ ಸದಸ್ಯರು ತನ್ನ ಕುಟುಂಬವನ್ನು ಕೊಲ್ಲದಂತೆ ನೋಡಿಕೊಳ್ಳಬೇಕು ಎಂದು ತಾನು ಪ್ರಯತ್ನಿಸುತ್ತಿದ್ದ ಕಾರಣದಿಂದಾಗಿಯೇ, ತಾನು ಸಮುದಾಯಕ್ಕೆ ಸಹಕರಿಸಿಕೊಂಡು ಬಂದುದಾಗಿ ಹಾಯ್ಟ್‌ ತಿಳಿಸಿದಳು. ವಿಚಾರಣೆಯ ಸಮಯದಲ್ಲಿ, ತಾನು ನಿರಂತರವಾಗಿ ಬೆದರಿಕೆಗೆ ಒಳಗಾಗಿದ್ದೆ ಎಂದು ತಿಳಿಸಿದ ಅವಳು, 'ನಿನ್ನ ಕುಟುಂಬದ ಜನರೆಲ್ಲ ಸಾಯಲಿದ್ದಾರೆ. ಕೊಲೆಗಳು ನಿನ್ನ ಮನೆಯಲ್ಲೂ ಪುನರಾವರ್ತನೆಗೊಳ್ಳಬಹುದು' ಎಂಬಂಥ ಬೆದರಿಕೆಯ ಕರೆಗಳು ತನಗೆ ಬರುತ್ತಿದ್ದವು ಎಂದು ನುಡಿದಳು.

2008ರ ಮಾರ್ಚ್‌ 15ರಂದು ಅಸೋಸಿಯೇಟೆಡ್‌ ಪ್ರೆಸ್‌‌ ವರದಿಯೊಂದನ್ನು ಪ್ರಕಟಿಸಿ, ವಿಧಿವಿಜ್ಞಾನದ ತನಿಖೆಗಾರರು ಹಿಂದಿನ ತಿಂಗಳಲ್ಲಿ ಬಾರ್ಕರ್‌‌‌ ಜಾನುವಾರು ಕ್ಷೇತ್ರದಲ್ಲಿ ಮಾನವ ಅವಶೇಷಗಳಿಗಾಗಿ ಒಂದು ಶೋಧವನ್ನು ಕೈಗೊಂಡಿದ್ದರು ಎಂದು ತಿಳಿಸಿತು. ಸಮುದಾಯವು ಬಾರ್ಕರ್ ಜಾನುವಾರು ಕ್ಷೇತ್ರದಲ್ಲಿ ಬೀಡುಬಿಟ್ಟಿದ್ದ ಸಂದರ್ಭದಲ್ಲಿ, ತಮ್ಮ ಕಕ್ಷೆಯೊಳಗೆ ಬಂದ ಬಿಟ್ಟಿಪ್ರಯಾಣ ಮಾಡುವವರು ಮತ್ತು ಪಲಾಯನ ಮಾಡುವವರನ್ನು ಸಮುದಾಯದ ಸದಸ್ಯರು ಕೊಂದಿದ್ದರು ಎಂಬಂಥ ದೀರ್ಘಕಾಲದ ಗಾಳಿಸುದ್ದಿಗಳನ್ನು ಅನುಸರಿಸಿಕೊಂಡು ಹೋದ ತನಿಖೆಗಾರರು, "ರಹಸ್ಯವಾದ ಸಮಾಧಿಯಂತೆ ಕಾಣುವ ಎರಡು ತಾಣಗಳು... ಮತ್ತು ಮುಂದಿನ ತನಿಖೆಗೆ ನೆರವಾಗಬಲ್ಲ ಒಂದು ಹೆಚ್ಚುವರಿ ತಾಣವನ್ನು" ಗುರುತಿಸಿದ್ದರು. ಅಗೆಯುವಿಕೆಗಾಗಿ ಅವರು ಶಿಫಾರಸು ಮಾಡಿದರಾದರೂ, ಶೋಧದ ನಾಯಿಗಳನ್ನು ಬಳಸಿಕೊಂಡಿರುವ ಅವರ ವಿಧಾನಗಳನ್ನು ಪ್ರಶ್ನಿಸಿದ ಇನ್ಯೋ ಜಿಲ್ಲೆಯ ಶಾಂತಿಪಾಲನಾಧಿಕಾರಿಯು, ಯಾವುದೇ ಉತ್ಖನನಕ್ಕೆ ಮುಂಚಿತವಾಗಿ ಹೆಚ್ಚುವರಿ ಪರೀಕ್ಷೆಗಳು ನಡೆಯಬೇಕೆಂದು ಆದೇಶಿಸಿದ್ದ ಎಂದು ಮಾರ್ಚ್‌ 28ರಂದು CNN ವರದಿಮಾಡಿತು. ಮೇ ತಿಂಗಳ 9ರಂದು, ಪರೀಕ್ಷಾ ಸಾಧನಕ್ಕೆ ಅದ ಹಾನಿಯ ಕಾರಣದಿಂದ ಉಂಟಾದ ಒಂದು ವಿಳಂಬದ ನಂತರ, ಸದರಿ ಪರೀಕ್ಷಾ ಫಲಿತಾಂಶಗಳು ಅನಿರ್ಣಾಯಕವಾಗಿವೆ ಮತ್ತು ಮೇ ತಿಂಗಳ 20ರಂದು "ಪರಿಶೋಧನಾತ್ಮಕ ಉತ್ಖನನ"ವು ಪ್ರಾರಂಭವಾಗಲಿದೆ ಎಂದು ಶಾಂತಿಪಾಲನಾಧಿಕಾರಿಯು ಘೋಷಿಸಿದ. ಈ ಮಧ್ಯೆ, ಟೆಕ್ಸ್‌‌ ವ್ಯಾಟ್ಸನ್‌‌ ಒಂದು ಬಹಿರಂಗ ವ್ಯಾಖ್ಯಾನವನ್ನು ನೀಡಿ, ಟೇಟ್‌-ಲೇಬಿಯಾಂಕಾ ಕೊಲೆಗಳು ನಡೆದ ನಂತರ ತಾನಿದ್ದ ಒಂದೂವರೆ ತಿಂಗಳ ಅವಧಿಯಲ್ಲಿ ಮರುಭೂಮಿ ಶಿಬಿರದಲ್ಲಿ "ಯಾರೊಬ್ಬರೂ ಕೊಲ್ಲಲ್ಪಟ್ಟಿಲ್ಲ" ಎಂದು ತಿಳಿಸಿದ. ಮೇ ತಿಂಗಳ 21ರಂದು, ಎರಡು ದಿನಗಳ ಕೆಲಸದ ನಂತರ, ಶಾಂತಿಪಾಲನಾಧಿಕಾರಿಯು ಶೋಧಕ್ಕೆ ಅಂತ್ಯವನ್ನು ಹಾಡಿದ; ನಾಲ್ಕು ಸಂಭಾವ್ಯ ಸಮಾಧಿತಾಣಗಳನ್ನು ಅಗೆಯಲಾಗಿತ್ತು ಮತ್ತು ಅವುಗಳಲ್ಲಿ ಯಾವುದೇ ಮಾನವ ಅವಶೇಷಗಳು ಇದ್ದುದು ಕಂಡುಬಂದಿರಲಿಲ್ಲ.

ಒಂದು ತಗ್ಗುತ್ತಿರುವ ಕೇಶರೇಖೆ, ನರೆಗೂದಲಿನ ಕಂದು ಗಡ್ಡ ಮತ್ತು ಕೂದಲು ಹಾಗೂ ಅವನ ಹಣೆಯ ಮೇಲೆ ಈಗಲೂ ಎದ್ದುಕಾಣುವ ಸ್ವಸ್ತಿಕದ ಹಚ್ಚೆ ಇವುಗಳನ್ನು ತೋರಿಸುತ್ತಿರುವ, 74-ವರ್ಷ ವಯಸ್ಸಿನ ಮ್ಯಾನ್ಸನ್‌‌ನ ಒಂದು ಛಾಯಾಚಿತ್ರವನ್ನು ಕ್ಯಾಲಿಫೋರ್ನಿಯಾ ದಂಡನಾಧಿಕಾರಿಗಳು 2009ರ ಮಾರ್ಚ್‌ನಲ್ಲಿ ಸಾರ್ವಜನಿಕರಿಗಾಗಿ ಬಿಡುಗಡೆ ಮಾಡಿದರು.

2009ರ ಸೆಪ್ಟೆಂಬರ್‌ನಲ್ಲಿ, ದಿ ಹಿಸ್ಟರಿ ವಾಹಿನಿಯು, ಸಮುದಾಯದ ಕಾರ್ಯಚಟುವಟಿಕೆಗಳು ಹಾಗೂ ಕೊಲೆಗಳನ್ನು ಒಳಗೊಂಡಿರುವ ಒಂದು ಸಾಕ್ಷ್ಯಚಿತ್ರರೂಪಕವನ್ನು ಪ್ರಸಾರಮಾಡಿತು; ಹತ್ಯೆಗಳ 40ನೇ ವಾರ್ಷಿಕಾಚರಣೆಯ ಸಂದರ್ಭದಲ್ಲಿ ಅದು ಮಾಡಿದ ಪ್ರಸಾರದ ಭಾಗವಾಗಿ ಇದು ಬಿತ್ತರವಾಯಿತು. ಲಿಂಡಾ ಕಸಾಬಿಯನ್‌‌ ಜೊತೆಯಲ್ಲಿ ನಡೆಸಲಾದ ಒಂದು ಸವಿವರವಾದ ಸಂದರ್ಶನವನ್ನು ಈ ಕಾರ್ಯಕ್ರಮವು ಒಳಗೊಂಡಿತ್ತು. "ಎ ಕನ್‌ಕರೆಂಟ್‌ ಅಫೇರ್‌‌" ಎಂಬ ಹೆಸರಿನ ಅಮೆರಿಕಾದ ಒಂದು ದೂರದರ್ಶನ ಸುದ್ದಿ ನಿಯತಕಾಲಿಕದಲ್ಲಿ 1989ರಲ್ಲಿ ಕಾಣಿಸಿಕೊಂಡಿದ್ದನ್ನು ಬಿಟ್ಟರೆ, ಲಿಂಡಾ ಕಸಾಬಿಯನ್ ಮೊಟ್ಟಮೊದಲ ಬಾರಿಗೆ ಈ ಕಾರ್ಯಕ್ರಮದಲ್ಲಿ ಬಹಿರಂಗವಾಗಿ ಮಾತನಾಡಿದಳು. ಹಿಸ್ಟರಿ ವಾಹಿನಿಯ ಈ ಕಾರ್ಯಕ್ರಮವು, ವಿನ್ಸೆಂಟ್‌ ಬುಗ್ಲಿಯೊಸಿ, ಕ್ಯಾಥರೀನ್‌‌ ಶೇರ್‌‌, ಮತ್ತು ಶರೋನ್‌‌ಳ ಸೋದರಿಯಾದ ಡೆಬ್ರಾ ಟೇಟ್‌ ಜೊತೆಯಲ್ಲಿ ನಡೆಸಲಾದ ಸಂದರ್ಶನಗಳನ್ನೂ ಒಳಗೊಂಡಿತ್ತು.

ಟೇಟ್‌-ಲೇಬಿಯಾಂಕಾ ಕೊಲೆಗಳ ನಲವತ್ತನೇ ವಾರ್ಷಿಕಾಚರಣೆಯು ಸಮೀಪಿಸುತ್ತಿದ್ದಂತೆ, "ಲಾಸ್‌ ಏಂಜಲೀಸ್‌" ನಿಯತಕಾಲಿಕವು 2009ರ ಜುಲೈನಲ್ಲಿ ಒಂದು "ಮೌಖಿಕ ಇತಿಹಾಸ"ವನ್ನು ಪ್ರಕಟಿಸಿತು; ಇದರಲ್ಲಿ ಸಮುದಾಯದ ಹಿಂದಿನ ಸದಸ್ಯರು, ಕಾನೂನು-ಜಾರಿಯ ಅಧಿಕಾರಿಗಳು, ಮತ್ತು ಮ್ಯಾನ್ಸನ್ ಜೊತೆಯಲ್ಲಿ ತೊಡಗಿಸಿಕೊಂಡಿದ್ದ ಇತರರು, ಬಂಧನಗಳು ಹಾಗೂ ವಿಚಾರಣೆಗಳ ವತಿಯಿಂದ ಮ್ಯಾನ್ಸನ್‌‌ ಕುಖ್ಯಾತನಾಗಲು ಕಾರಣವಾದ ಘಟನೆಗಳ ಕುರಿತಾದ ತಮ್ಮ ಸ್ಮರಣೆಗಳು ಮತ್ತು ವೀಕ್ಷಣೆಗಳನ್ನು ನೀಡಲ್ಪಟ್ಟವು. ಮ್ಯಾನ್ಸನ್‌‌ ಮತ್ತು ಅವನ ಸಮುದಾಯದೊಂದಿಗೆ ಹಿಂದೆ ಗುರುತಿಸಿಕೊಂಡಿದ್ದ, ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದ ಓರ್ವ ಕೆಲಸಗಾರನಾದ ಜುವಾನ್‌ ಫ್ಲಿನ್ ಎಂಬಾತ, ಈ ಲೇಖನದಲ್ಲಿ ತನ್ನ ಅಭಿಪ್ರಾಯವನ್ನು ಮಂಡಿಸಿದ್ದು ಹೀಗಿತ್ತು:
2009ರ ನವೆಂಬರ್‌‌ನಲ್ಲಿ, ಎಂಬ ಹೆಸರಿನ ಲಾಸ್‌ ಏಂಜಲೀಸ್‌ನ ಓರ್ವ DJ ಮತ್ತು ಗೀತರಚನೆಕಾರನು, ಪತ್ರ ವ್ಯವಹಾರದ ಮತ್ತು ಇತರ ಪುರಾವೆಗಳನ್ನು ಬಿಡುಗಡೆಮಾಡಿ, ಮ್ಯಾನ್ಸನ್ ತನ್ನ ಜೈವಿಕ ತಂದೆ ಎಂಬುದನ್ನು ಸೂಚಿಸಿದ. ರಾಬರ್ಟ್ಸ್‌‌ನ ಜೈವಿಕ ತಾಯಿಯು ಮ್ಯಾನ್ಸನ್‌‌ ಸಮುದಾಯದ ಓರ್ವ ಸದಸ್ಯೆ ಎಂಬ ಸಮರ್ಥನೆಯು ಇಲ್ಲಿ ದೊರಕಿದ್ದು, ಮ್ಯಾನ್ಸನ್‌‌ನಿಂದ ಅತ್ಯಾಚಾರಕ್ಕೆ ಒಳಗಾದ ನಂತರ 1967ರ ಬೇಸಿಗೆಯಲ್ಲಿ ಅವಳು ಸಮುದಾಯವನ್ನು ಬಿಟ್ಟುಬಂದಿದ್ದಳು; ತನ್ನ ಗರ್ಭಾವಸ್ಥೆಯ ಸ್ಥಿತಿಗೆ ಪರಿಪೂರ್ಣತೆಯನ್ನು ಒದಗಿಸಲು ರಾಬರ್ಟ್ಸ್‌‌‌ನ ತಾಯಿಯು ತನ್ನ ಹೆತ್ತವರ ಮನೆಗೆ ಹಿಂದಿರುಗಿದಳು; 1968ರ ಮಾರ್ಚ್‌ 22ರಂದು ಮಗುವಿಗೆ ಜನ್ಮನೀಡಿದ ಅವಳು, ದತ್ತುಸ್ವೀಕಾರಕ್ಕಾಗಿ ರಾಬರ್ಟ್ಸ್‌ನನ್ನು ಬಿಟ್ಟಳು. ಈ ಕುರಿತು ಸ್ವತಃ ವಿವರಿಸಿದ ಮ್ಯಾನ್ಸನ್‌‌, ತಾನು ಅವನ ತಂದೆ "ಆಗಿರಬಹುದಾದ" ಸಾಧ್ಯತೆಯಿದೆ ಎಂದು ತಿಳಿಸಿ, ಆ ಜೈವಿಕ ತಾಯಿ ಹಾಗೂ 1967ರ ಸಮಯದಲ್ಲಿ ಅವಳೊಂದಿಗೆ ನಡೆಸಿದ ಒಂದು ಲೈಂಗಿಕ ಸಂಬಂಧದ ಕುರಿತು ಒಪ್ಪಿಕೊಂಡ; ಇದು, ಸಮುದಾಯವು ತನ್ನ ಕೊಲೆಪಾತಕ ಹಂತವನ್ನು ಪ್ರಾರಂಭಿಸಿದ್ದಕ್ಕೆ ಸರಿಸುಮಾರು ಎರಡು ವರ್ಷಗಳಷ್ಟು ಮುಂಚಿನ ಘಟನೆಯಾಗಿತ್ತು.

ಮ್ಯಾನ್ಸನ್‌‌ ಮತ್ತು ಸಂಸ್ಕೃತಿ
ಧ್ವನಿಮುದ್ರಣಗಳು
ಇತ್ತೀಚಿನ ಬೆಳವಣಿಗೆಗಳು
ಮ್ಯಾನ್ಸನ್‌‌ ಕುಟುಂಬ